GGC โชว์กำไรปี 65 โตทะลัก 188% แตะ 953 ล้าน แจกปันผล 0.25 บ.
GGC โชว์กำไรปี 65 โตทะลัก 188% แตะ 953 ล้านบาท จากช่วงเดียวกันของปีก่อน 330 ล้านบาท แจกปันผล 0.25 บาท XD 23 ก.พ. จ่าย 20 เม.ย.66
GGC โชว์กำไรปี 65 โตทะลัก 188% แตะ 953 ล้านบาท แจกปันผล 0.25 บาท XD 23 ก.พ. จ่าย 20 เม.ย.66
11 ก.พ. 2566

บริษัท โกลบอลกรีนเคมิคอล จำกัด (มหาชน) หรือ GGC รายงานผลการดำเนินงานปี 65 สิ้นสุดวันที่ 31 ธ.ค.65 ดังนี้

สำหรับผลประกอบการปี2565 บริษัทฯ มีรายได้ จากการขายรวมทั้งหมด 25,084 ล้านบาท ปรับเพิ่มขึ้นจากปี 2564 ร้อยละ 20 และมี Adjusted EBITDA จำนวน 2,125 ล้านบาท เพิ่มขึ้นจากปีที่ผ่านมาร้อยละ 90
ขณะที่ในปี 2565 บริษัทฯ มีการบันทึกรายการพิเศษจำนวน 104 ล้านบาท จากการตั้งสินทรัพย์ภาษีเงินได้รอตัดบัญชีจากสิทธิประโยชน์ทางภาษีที่ได้ จากการปรับโครงสร้างในกลุ่มบริษัทฯ ที่บริษัทฯ ได้มีการรับโอนกิจการทั้งหมดของบริษัท ไทยแฟตตี้แอลกฮอลส์ จำกัด (TFA) ซึ่งมีผลสมบูรณ์ตามกฎหมายตั้งแต่วันที่ 1 ตุลาคม 2565 เป็นต้นมา
ทำให้ในปี 2565 บริษัทฯ มีกำไรสุทธิหลังรวมผลกระทบ รายการดังกล่าว จำนวน 953 ล้านบาท (0.93 บาท/หุ้น) เพิ่มขึ้นจากปีก่อนจำนวน 623 ล้านบาท หรือคิดเป็นร้อยละ 189
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.25 บาท กำหนดขึ้นเครื่องหมาย XD วันที่ 23 ก.พ.66 และกำหนดจ่ายเงินปันผลในวันที่ 20 เม.ย.66